Saariharmaakettu
Saariharmaakettu eli saarikettu ("Urocyon littoralis") on pienikokoinen koiraeläin. Se ei nimestään huolimatta kuulu kettujen "Vulpes"-sukuun, mutta on niille läheistä sukua. Laji elää luonnonvaraisena Yhdysvaltain Kaliforniassa kuudella Santa Barbaran saarten kaikkiaan kahdeksasta saaresta. Lajilla on kuusi alalajia: kullakin kuudella saarella omansa.
Harmaahuuhkaja
Harmaahuuhkaja esiintyy runsasvetisillä ja metsäisillä alueilla. Se suosii mangometsiä sekä tamarindi- ja muita tiheälehtisiä puita. Se on paikkalintu, ja parit usein asuvat samassa metsässä vuosi vuoden jälkeen.